ПИСАНА ПРИПРЕМА ЗА ПРАКТИЧНО ПРЕДАВАЊЕ ИЗ

СРПСКОГ ЈЕЗИКА И КЊИЖЕВНОСТИ

|  |  |
| --- | --- |
| ОПШТИ ПОДАЦИ |  |
| Школа: |  |
| Датум: |  |
| Разред и одељење: | I V |
| Час по реду: |  |
| Предавач: |  |
| ОПШТИ МЕТОДИЧКИ ПОДАЦИ |  |
| Наставни предмет: | Српски језик и књижевност |
| Наставна јединица: | Бројеви. Писање датума. |
| Тип наставног часа: | Утврђивање |
| ОПЕРАТИВНИ ЗАДАЦИ ЧАСА |  |
| Образовни : | Проширивање и утврђивање знања о основним и редним бројевима. Стицање знања о правилном писању датума. Усвајање правила писања датума у српском језику. |
| Функциона:лни | Оспособљавање ученика да правилно записују бројеве и датуме помоћу цифара. Оспособити ученике да тачно и исправно записују датуме и бројеве цифрама уместо записаних речима. Стицање способности ученика да самостално примењују правила коректног записивања бројева у датуму и да поуздано и прецизно употребљавају тачку у тим записима. |
| Васпитни : | Стицање позитивних навика ученика за правилно читање и записивање бројева у датумима. Увидети значај правилног записивања бројева у датумима у циљу преношења исправне поруке. |
|  |  |
| Наставне методе: | Монолошка, дијалошка, демонстративна, метода писаних радова |
| Облици рада: | Фронтални, индивидуални |
| Наставна средства: | Апликација табеле, радни лист, презентација, лаптоп |
| Литература: | * М.Ћук; З. Јевтић; М. Граховац; Г.Стевановић (2009): *Контролне вежбе за 4.разред,* Нова Школа, Београд; * М. Николић; М. Николић (2001): *Српски језик и култура изражавања*, Завод, Београд; * И. Клајн (1997): *Речник језичких недоумица,* Чигоја, Београд; * М. Николић: *Методика наставе српског језика и књижевности,* Народна библиотека Србије, Београд |
| СТРУКТУРА ЧАСА |  |
| **Припремни разговор** | Након представљања ученицима саопштавам им да ћемо попуњавати табелу налик укрштеници (Прилог 1). Објашњавам правила. Табела се састоји од одређеног броја поља, а сваки ред у табели представља реч коју треба да упишемо у табелу. Ја ћу читати питања, они ће одговарати и у презентацији ће се појављивати тачна решења. Нека поља у табели су обојена, а то значи да ћемо од слова у тим пољима саставити реч која је у вези са оним што ћемо на данашњем часу учити.  Питања су следећа:   1. Колико има дана у недељи? (СЕДАМ) 2. Који по реду на кросу је био Иван ако су испред њега на циљ стигла два ученика? (ТРЕЋИ) 3. Који је најмањи четвороцифрени број? (ХИЉАДУ) 4. Који по реду је ученик који стоји у реду у пекари да плати доручак, ако се испред њега налази седам особа? (ОСМИ)   Добијена реч јесте ,,Датуми“.   * Којој врсти речи припадају речи које смо уписали у табелу? (Бројевима) |
| **Најава наставне јединице** | Најављујем да ћемо на данашњем часу поновити оно што смо већ учили о бројевима. То је битно да што боље утврдимо да бисмо знали правилно да примењујемо стечена знања у свакодневном животу, да бисмо правилно изговарали и писали одређене бројеве. Утврђиваћемо усменим путем, али и касније путем решавања радног листа. А ново што ћемо научити на овом часу јесу начини правилног записивања датума у српском језику. |
| **Методички полазни текст** | Сада ћу ја прочитати један кратак текст. Ви пажљиво слушајте и запишите у свесци један испод другог бројеве и тачне датуме које будете чули у тексту. Онда ћемо разговарати о њима и видети да ли сте их правилно записали.  Читам текст:  ,,Вук Караџић је рођен 6. новембра 1787. године. Умро је 7. фебруара 1864. Живео је нешто више од 76 година. Вук је у Бечу 1814. године издао збирку народних песама. У њој је било 106 песама. Вуков ,,Српски рјечник“ из 1852. године има преко 47 000 речи.'' |
| **Уочавање језичке појаве** | Након прочитаног текста, водим разговор са ученицима и записујем њихове одговоре на таблу. Кажем да за сада само гледају и не исправљају ако су нешто погрешно написали јер ће то касније урадити.   * Који сте први датум записали? (6. новембар 1787.) * Шта сте следеће записали? (7. фебруар 1864.) * Колико година је живео Вук Караџић? (76 година) * Које године је Вук издао збирку народних песама у Бечу? (1814.) * Колико песама је било у збирци Вукових песама? (106) * Које године је издат Вуков ,,Српски рјечник? (1852.) * Колико речи је ,,Српски рјечник'' садржао? (47 000) |
| **Утврђивање значења и садржаја**  **Дефинисање** | Посматрамо запис на табли. Водим разговор са ученицима:   * Који од записаних бројева су основни? * Који од записаних бројева су редни? * Која је разлика између основних и редних бројева? (Основни бројеви означавају колико је чега на броју, а редни означавају ствари и бића по реду) * Који од записа на табли представља датум?   Објашњавам да се ови датуми могу записати на још два начина.  Записујем на таблу (пројектујем запис):  Вук Караџић је рођен 6. новембра 1787.  (други начин) 6. 11. 1787.  (трећи начин) 6. XI 1787.  Умро је 7. фебруара 1864.  (други начин) 7. 2. 1864.  (трећи начин) 7. II 1864.   * По чему се разликују ова три начина писања датума? (По томе на који начин пишемо месец у датуму) * Којим цифрама је написан број који означава месец у другом запису датума? (арапским цифрама) * Којим цифрама је написан број који означава месец у трећем запису датума? (римским цифрама) * Којој врсти броја припада број који означава месец? (редним бројевима)   Видимо да смо у овим примерима негде записали тачку иза броја који означава месец у датуму, а негде то нисмо урадили. Након записане тачке се увек прави размак, па се настави са писањем следећег броја или речи.  Објашњавам да се иза арапских цифара увек пише тачка, а иза броја који је написан римским цифрама се тачка никада не пише. То је тако зато што римски број сам по себи представља редни број и бесмислено је и неправилно писати тачку иза њега. Овако написани бројеви су редни бројеви.   * Како гласи правило о писању тачке иза броја који означава месец у датуму? (**Иза редних бројева написаних арапским цифрама се увек ставља тачка. Уколико је редни број написан римским цифрама, тачка се не ставља.**) Пројектујем дефиницију коју ће ученици преписати у својим свескама.   Даље настављам монологом:  ,, Уколико је месец у датуму написан речима, што се често дешава на часовима српског језика, тада се не пише тачка иза назива месеца. Иза броја који означава дан и годину увек се ставља тачка јер су то редни бројеви.  Оно што је још битно јесте да знате да се у датуму никада не пише нула испред једноцифреног броја било да је реч о броју који означава дан или месец. Међутим, у неким документима ове нуле се пишу и за те бројеве постоје одређена места тј. квадратићи у којима треба уписати бројеве, па и нуле испред једноцифрених арапских бројева. Ово се ради зато да не би дошло до фалсификовања бројева, и то се пише нпр. у матичном броју у личној карти и сл. Што значи да датум нпр. пети март 1991. записујемо као 5. 3.1991. а не као 05.03.1991. Са друге стране, у матичном броју се пише 0503991.... ''  Записујем на таблу:  5. 3. 1991. 05. 03. 1991.  ЈМБГ: 0503991...  ,,Да погледамо сада поново записе датума и бројева на табли.   * Зашто у запису који означава број година колико је Вук живео не стоји тачка? (Зато што је то основни број) * Наведите још неки редни број који је написан на табли. (106 (песама))   Ваш задатак је сада да преправите свој запис у свесци, уколико сте погрешно записали неки број или датум.''  Док ученици раде обилазим их и пружам помоћ ако је то потребно. |
| **Самостални рад ученика** | Након овога делим ученицима радни лист (Прилог 2). Објашњавам да имају за рад 8 минута и да ћемо након истека времена усмено проверити њихове тачне одговоре. Ученици раде, ја надгледам њихов рад, а након тога следи повратна информација у презентацији, с тим што их прво питам за њихов одговор, па се онда одговори појављују у презентацији. |

ПРИЛОГ 1

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| С | | Е | | | Д | | | А | | | М | |
| Т | | Р | | | Е | | | Ћ | | | И | |
| Х | И | | | Љ | | | А | | Д | | | У |
| О | | | С | | | М | | | | И | | |

ИЗГЛЕД ТАБЛЕ

Писање датума

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| С | | Е | | | Д | | | А | | | М | |
| Т | | Р | | | Е | | | Ћ | | | И | |
| Х | И | | | Љ | | | А | | Д | | | У |
| О | | | С | | | М | | | | И | | |

76

1814.

106

1852.

47 000

Вук Караџић је рођен 6. новембра 1787.

(други начин) 6. 11.1787.

(трећи начин) 6. XI 1787.

Умро је 7. фебруара 1864.

5. 3. 1991. 05. 03. 1991.

ЈМБГ: 0503991...

(други начин) 7. 2. 1864.

(трећи начин) 7. II 1864.

ИЗГЛЕД УЧЕНИЧКЕ СВЕСКЕ

Писање датума

6. новембар 1787.

Вук Караџић је рођен 6. новембра 1787.

(други начин) 6. 11.1787.

(трећи начин) 6. XI 1787.

Умро је 7. фебруара 1864.

(други начин) 7. 2. 1864.

(трећи начин) 7. II 1864.

7. фебруар 1864.

76

1814.

106

1852.

47 000

ПРАВИЛО: Иза редних бројева написаних арапским цифрама се увек ставља тачка. Уколико је редни број написан римским цифрама, тачка се не ставља.

5. 3. 1991. 05. 03. 1991.

ЈМБГ: 0503991...

РАДНИ ЛИСТ(са решењем)

1. Напиши правило о писању тачке иза броја који означава месец у датуму.


Иза редних бројева написаним арапским цифрама се увек ставља тачка.

Уколико је редни број написан римским цифрама, тачка се не ставља.



1. Ако је дата тврдња тачна заокружи ДА, а ако је нетачна заокружи НЕ:

|  |  |
| --- | --- |
| ДА | НЕ |
| ДА | НЕ |
| ДА | НЕ |

*  Тачка се увек пише иза арапских редних бројева.
* Иза римских бројева увек се пише тачка.
* Датум рођења можемо написати на три начина.

:

1. Поред тачно написаног датума стави знак

√

√

11. X 2003.

5. VI. 2009.

2. 8. 2005. год.

03. 05. 2009.

9. август 2010.

√

14. март. 2004

1. Следеће бројеве и датуме написане речима, запиши цифрама на предвиђено место:

9. 5.

88.

4

четири осамдесет осми девети мај

двадесет пети шеснаести март петсто шест

506

16. 3.

25.

1. Препиши правилно следећу реченицу тако што ћеш датуме записати



цифрама уместо словима:

Сви се радујемо овом пролећном распусту који почиње осамнаестог априла, а завршава се двадесет и четвртог априла две хиљаде и четрнаесте године.

Сви се радујемо овом пролећном распусту који почиње

18. 4. а завршава се 24. 4. 2014. године.



1. Датум прославе Ускрса ове године напиши правилно на три начина:

20. 4. 2014.

20. IV 2014.

20. април 2014.

1. Састави и напиши три реченице у којима ћеш употребити

датум, али тако да у свакој реченици датум запишеш на другачији начин.

Ја сам рођена 16. јула 1991. године.

А)

У основну школу сам кренула 1. 9. 1998. године.

Б)

Мој тата је рођен 28. XII 1965. године.

В)


РАДНИ ЛИСТ

1. Напиши правило о писању тачке иза броја који означава месец у датуму.



1. Ако је дата тврдња тачна заокружи ДА, а ако је нетачна заокружи НЕ:

|  |  |
| --- | --- |
| ДА | НЕ |
| ДА | НЕ |
| ДА | НЕ |

*  Тачка се увек пише иза арапских редних бројева.
* Иза римских бројева увек се пише тачка.
* Датум рођења можемо написати на три начина.

:

1. Поред тачно написаног датума стави знак

11. X 2003.

5. VI. 2009.

2. 8. 2005. год.

03. 05. 2009.

9. август 2010.

14. март. 2004

1. Следеће бројеве и датуме написане речима, запиши цифрама на предвиђено место:

четири осамдесет осми девети мај

двадесет пети шеснаести март петсто шест



1. Препиши правилно следећу реченицу тако што ћеш датуме записати

цифрама уместо словима:

Сви се радујемо овом пролећном распусту који почиње осамнаестог априла, а завршава се двадесет и четвртог априла две хиљаде и четрнаесте године.



1. Датум прославе Ускрса ове године напиши правилно на три начина:
2. Састави и напиши три реченице у којима ћеш употребити

датум, али тако да у свакој реченици датум запишеш на другачији

начин.

А)

Б)

В)